**TE MAI IUBESC**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TE MAI IUBESC

Ploaia loveşte torenţial în burg.

E cerul doar o mare suspendată

Voind să cadă pe pământ deodată.

Şuvoaie albe în rigole curg.

În goană trece vântul pe trotuare.

O mare sus şi jos o altă mare.

Şi fiecare picătură, în cădere

Loveste-ntai în nervii mei întinşi.

De tine ochii mei au fost învinşi!

M-ai capturat, sălbatică durere!

De ce să lupt? Revolta mi-e trucată.

Te mai iubesc făptură minunată!